Ragnhild ble født i Trondheim, men mistet moren sin da hun var fire år gammel. Etter dette bodde hun både hos sin far og sin tante Hilda i Ogndal, nær Steinkjer. Tanten, som var kjent som en klok kone, påvirket Strøm med sine ferdigheter. Etter grunnskolen begynte hun som lærling hos Bilstads skredderforretning i Steinkjer og jobbet senere en periode i Star kjolesalong i Oslo. Vinteren 1938/39 tilbrakte hun i Stockholm i håp om å finne arbeid, men returnerte til Norge våren 1939 da hun ikke fant noe jobb der.